b'\n_START_ARTICLE_\nSuperdiodas\n_START_PARAGRAPH_\nSuperdiodas (angl. precision rectifier arba superdiode) \xe2\x80\x93 lygintuvo darb\xc4\x85 imituojanti schema elektros signal\xc5\xb3 transformacijai. \xc5\xa0iame prietaise kartu su diodu naudojamas operacinis stiprintuvas._NEWLINE_Toks lygintuvas naudojamas ne maitinimo \xc5\xa1altinyje, o \xc4\xafvairiais kitais atvejais, kuomet reikia transformuoti kintamosios srov\xc4\x97s signal\xc4\x85 \xc4\xaf vieno pusperiod\xc5\xbeio pulsuojan\xc4\x8dios nuolatin\xc4\x97s srov\xc4\x97s signal\xc4\x85 (pavyzd\xc5\xbeiui, radijo signal\xc5\xb3 detekcija). Jis praleid\xc5\xbeia tik teigiam\xc4\x85 \xc4\xaf\xc4\x97jimo signalo pusperiod\xc4\xaf.\n_START_SECTION_\nPapras\xc4\x8diausias superdiodas\n_START_PARAGRAPH_\nPapras\xc4\x8diausias superdiodas gaunamas \xc4\xafjungus diod\xc4\x85 \xc4\xaf gil\xc5\xb3 neigiam\xc4\x85 gr\xc4\xaf\xc5\xbetam\xc4\x85j\xc4\xaf ry\xc5\xa1\xc4\xaf turin\xc4\x8dio stiprintuvo i\xc5\xa1\xc4\x97jimo grandin\xc4\x99 (\xc5\xber. pav). \xc4\xaeprastinis puslaidininkis diodas atsidaro \xc4\xaftampai tiesiogine kryptimi vir\xc5\xa1ijus tam tikr\xc4\x85 slenkst\xc4\xaf. Schemoje su operaciniu stiprintuvu \xc5\xa1is slenkstis ma\xc5\xbeesnis tiek kart\xc5\xb3, koks yra stiprintuvo stiprinimo koeficientas (jis b\xc5\xabna labai didelis ir neretai paprastumo d\xc4\x97lei laikomas begaliniu). Taigi \xc5\xa1i schema gali lyginti ir labai silpnas \xc4\xaftampas. Ta\xc4\x8diau neigiamo pusperiod\xc5\xbeio metu stiprintuvo \xc4\xaf\xc5\xa1\xc4\x97jime formuojama neigiamam jo maitinimo \xc5\xa1altiniui lygi \xc4\xafsotinimo \xc4\xaftampa. I\xc5\xa1\xc4\x97jimo i\xc5\xa1 \xc4\xafsotinimo re\xc5\xbeimo procesas palyginti ilgas, tod\xc4\x97l schema netinka auk\xc5\xa1tesniems da\xc5\xbeniams lyginti.'